ΓΡΑΠΤΗ ΕΡΩΤΗΣΗ P-1667/02

υποβολή: Carlos Carnero Gonzlez (PSE) προς την Επιτροπή

(5 Ιουνίου 2002)

Θέμα: Γαλάζιες σημαίες για τις παραλίες

Το καλοκαίρι πλησιάζει και όπως συμβαίνει τα τελευταία χρόνια, οι ισπανοί θα μάθουν από τα μαζικά μέσα ενημέρωσης ότι η μη κυβερνητική οργάνωση Ευρωπαϊκό Ίδρυμα Περιβαλλοντικής Εκπαίδευσης (ΕΙΠΕ) απένειμε γαλάζιες σημαίες σε διάφορες ισπανικές παραλίες. Κάθε χρόνο προκαλείται η ίδια σύγχυση στην κοινή γνώμη, για το ποια είναι δηλαδή η παρέμβαση των ευρωπαϊκών θεσμικών οργάνων στην εν λόγω διαδικασία, στην οποία ενέχεται το όνομα της Ευρωπαϊκής Ένωσης, και τι εγγυήσεις στήριξης παρέχει η ίδια η Επιτροπή μέσω αυτών των σημαιών.

Θα μπορούσε η Επιτροπή να αναφέρει ποιές είναι οι σχέσεις ανάμεσα στο ΕΙΠΕ και τα κοινοτικά θεσμικά όργανα· Με ποιό τρόπο ευθύνονται η Επιτροπή και τα κοινοτικά θεσμικά όργανα για τις γαλάζιες σημαίες που απονέμονται και με ποιό κριτήριο χορηγούνται· Η παρουσία μιας γαλάζιας σημαίας σε μια παραλία εξασφαλίζει στους πολίτες εγγυήσεις για την ποιότητα τωνδάτων κολύμβησης μιας παραλίας· Διαθέτει η Επιτροπή κάποιο μηχανισμό για τον έλεγχο τωνδάτων κολύμβησης στην ΕΕ·

Απάντηση της κας Wallstrm εξ ονόματος της Επιτροπής

(3 Ιουλίου 2002)

Η εκστρατεία της Γαλάζιας Σημαίας είναι ένα έργο που άρχισε το Ίδρυμα Περιβαλλοντικής Παιδείας στην Ευρώπη (FEEE), το οποίο έχει την έδρα του στην Κοπεγχάγη (Δανία). Στόχος της εκστρατείας αυτής είναι να ενημερώνεται το ευρύ κοινό για την ποιότητα των παραλιών σε αρκετές ευρωπαϊκές χώρες εντός και εκτός Ένωσης και να αυξηθεί η περιβαλλοντική ευαισθητοποίηση των τοπικών αρχών και των τουριστικών πρακτόρων. Το FEEE συνδέεται με οργανισμούς στις μετέχουσες χώρες (εθνικά γραφεία) που αξιολογούν τις παραλίες στις οποίες πρόκειται να απονεμηθεί η Γαλάζια Σημαία. Η αξιολόγηση αυτή πραγματοποιείται με βάση τέσσερα κύρια σημεία, για τα οποία έχουν θεσπισθεί επιτακτικά και καθοδηγητικά κριτήρια: περιβαλλοντική παιδεία και πληροφόρηση, περιβαλλοντική διαχείριση, ασφάλεια καιπηρεσίες και ποιότητα τωνδάτων. Όσον αφορά το κριτήριο της ποιότητας τωνδάτων, αυτό βασίζεται στις τιμές κατεύθυνσης της οδηγίας 76/160/ΕΟΚ του Συμβουλίου, της 8ης Δεκεμβρίου 1976, για την ποιότητα τωνδάτων κολύμβησης(1) (στο εξής οδηγία για τα ύδατα κολύμβησης).

Στο παρελθόν, η Επιτροπή μετείχε στο έργο της κριτικής επιτροπής του FEEE, η οποία λαμβάνει την τελική απόφαση απονομής (ή όχι) Γαλάζιας Σημαίας σε παραλίες, για τις οποίες οι εθνικές κριτικές επιτροπές δεν μπόρεσαν να λάβουν απόφαση και επικυρώνουν τις αποφάσεις των εθνικών γραφείων του FEEE. Το FEEE έλαβε επίσης χρηματοδότηση από την Επιτροπή.

Ωστόσο, η Επιτροπή αποφάσισε το 1998 να μην χορηγήσει χρηματοδότηση για την εκστρατεία Γαλάζιας Σημαίας το 1999. Κατά συνέπεια, η Επιτροπή δεν λαμβάνει μέρος στην κριτική επιτροπή που απονέμει τις Γαλάζιες Σημαίες. Το ερώτημα εάν οι παραλίες πληρούν τα κριτήρια της Γαλάζιας Σημαίας είναι λοιπόν ευθύνη μόνον του ιδρύματος FEEE.

Η Επιτροπή δημοσιεύει κάθε χρόνο την έκθεσή της για την ποιότητα τωνδάτων κολύμβησης στην Ένωση, η δε τελευταία από αυτές εκδόθηκε το Μάιο του 2001. Το έντυπο της έκθεσης δημοσιεύεται σε όλες τις κοινοτικές γλώσσες, καθώς επίσης και στο Ίντερνετ(2). Η έκθεση συντάσσεται με βάση σχέδιο παρακολούθησης των παραλιών δύο φορές την εβδομάδα και στα πρότυπα ποιότητας που ορίζει η οδηγία για τα ύδατα κολύμβησης.

Η Επιτροπή εκπονεί προς το παρόν πρόταση του Ευρωπαϊκού Κοινοβουλίου και του Συμβουλίου για την αναθεώρηση της οδηγίας για τα ύδατα κολύμβησης. Κύριοι άξονες της πρότασης αυτής θα είναι νέα πρότυπα για την ποιότητα τωνδάτων, κατάλληλα προγράμματα διαχείρισης και παρακολούθησης των παραλιών, καθώς και η πληροφόρηση του κοινού σχετικά με την ποιότητα τωνδάτων κολύμβησης.

(1) ΕΕ L 31 της 5.2.1976.

(2) http://europa.eu.int/water/water-bathing/report.html.